ca en en cy en cy ceb en cy en ceb su cy cy cy cy et en pl cy en cy et cy tr es es cy fr cy es cy cy en cy tr cy cy fr cy cy fy cy cy en fr es cy cy cy en en cy en en cy en jbo cy cy en cy cy de cy cy cy cy es cy cy cy cy cy cy cy cy cy es cy en cy cy cy en cy cy cy cy ca cy cy pt en cy cy cy cy cy cy en en cy en en en es cy fr cy es cy cy en cy cy cy cy cy cy en cy cy cy en pt en
For recovery from mental illness
Dewch o hyd i ni ar
Panel Cleifion Arbenigol Hafal (HELP)
Meddygol a ffurfiau eraill o driniaeth
Sut i sicrhau Cynllun Gofal a Thriniaeth gwych
Yn Eich Ardal Chi
Rydych chi yma : Home » Adferiad » Lles corfforol
Ewch i’n gwefan benodol ar Caffael ar y Corfforol! am gyngor allweddol ar sut i wella eich iechyd corfforol.
Mae iechyd yn fater o les corfforol, meddyliol a chymdeithasol ac yn llawer mwy nag absenoldeb clefyd neu lesgedd – Sefydliad Iechyd y Byd 1948
Mae iechyd corfforol yn aml yn cael ei ddiystyru wrth ofalu am rywun sydd â salwch meddwl. Dylid rhoi sylw arbennig i faterion gofal sylfaenol fel problemau deintyddol ac anadlol. Mae gofal cychwynnol, eilaidd a thrydyddol yn hawl i rywun sy’n dioddef salwch meddwl.
“Pan oeddwn yn sâl, roedd yn anodd i mi ofalu am fy lles corfforol. Un o’r agweddau pwysicaf o’m hadferiad oedd dysgu sut i aros yn iach yn gorfforol, gan gynnwys bwyta diet iachus a chadw’n heini. Nawr bod fy iechyd corfforol yn fwy iach, mae fy iechyd meddwl yn llawer gwell hefyd.” Mair Elliott
Y nod hirdymor i lawer o bobl yw sicrhau eu bod yn hollol heini ac iachus, yn weithgar yn gorfforol, yn mwynhau diet da, osgoi ysmygu ac yfed gormod o  alcohol, a rheoli pwysau’r corf.
1.   Beth ydych am ei gyflawni?
Mae’n bwysig peidio esgeuluso eich iechyd corfforol pan fyddwch chi’n derbyn gofal a thriniaeth ar gyfer afiechyd meddwl. Fodd bynnag, mae cynnal a gwella eich iechyd corfforol yn rhan hanfodol o’ch adferiad a gall hefyd weithio yn erbyn sgil-effeithiau meddyginiaethau gwrth- seicotig (fel ennill pwysau, cynnydd yn y risg o glefyd siwgr (diabetes) a phroblemau calon).
Efallai mai eich canlyniad penodol chi fydd cael gwell diet, rhoi’r gorau i ysmygu, gwneud ymarfer corff yn rheolaidd a lleihau faint o alcohol y byddwch chi’n ei yfed neu faint o gyffuriau anghyfreithlon y byddwch chi’n eu cymryd. Os ydych chi’n wael iawn, efallai y bydd rhai materion sylfaenol yr hoffech chi fynd i’r afael â nhw, megis cadw’n lân, bwyta’n gall a chymryd gofal ohonoch eich hun yn gyffredinol. Dylech hefyd feddwl am dargedau fydd yn lleihau effaith problemau corfforol, fel anableddau, diffyg symudedd neu reoli poen, ar eich iechyd meddyliol.
2.    Pam gamau sydd angen eu cymryd neu wasanaethau sydd angen eu darparu er mwyn eich helpu i gyflawni eich amcanion?
Nesaf, ewch ati i feddwl am ba gamau yr ydych angen eu cymryd er mwyn cyflawni eich amcanion a pha wasanaethau sydd angen eu darparu er mwyn eich cynorthwyo chi.
●  Cyngor a thriniaeth gan eich Meddyg Teulu/Nyrs y Practis
●  Clinigau Dynion/Merched Iach yn eich meddygfa leol
●  Gwasanaethau cefnogi er mwyn rhoi’r gorau i ysmygu, lleihau faint o alcohol y byddwch yn ei  yfed ac yn y blaen
●  Cofrestru gyda Meddyg Teulu
● Paratoi ar gyfer eich apwyntiad gyda’r Meddyg Teulu drwy wneud rhestr o’r pethau yr      hoffech chi eu trafod, megis rhoi’r gorau i ysmygu, ymarfer corff a rheoli cyflyrau corfforol
●  Cael cyngor a gwybodaeth am fyw’n iach
●  Ysgrifennu cynllun bwyta’n iach ac ymarfer corf
●  Cymryd camau tuag at wella eich gofal personol drwy fwyta ac ymolchi’n rheolaidd, ac ati.
●  Ymuno â champfa leol
●  Ymuno â grðp rhoi’r gorau i ysmygu
●  Cofrestru a gwneud apwyntiad gyda deintydd/optegydd
●  Cael cefnogaeth i leihau eich defnydd o alcohol/cyffuriau
● Cael cyngor am iechyd rhywiol
● Trafod sgil-effeithiau corfforol eich meddyginiaeth gwrth-seicotig gyda’ch Meddyg Teulu.
3.    Pwy sydd yn medru eich cefnogi i gyflawni eich amcanion?
Eich Meddyg Teulu a Nyrs y Practis yw’r prif weithwyr iechyd proffesiynol all eich helpu i gyrraedd eich targedau ar gyfer gofal personol a lles corfforol.
Mae cefnogwyr eraill yn cynnwys:
●  Gwasanaethau alcohol a chyffuriau (camddefnyddio sylweddau)
●  Dim Smygu Cymru
●  Gwasanaeth hyrwyddo Iechyd
●   Aelod o’r teulu a/neu ofalwr arall
Mae mwy o adnoddau a dolenni ar gael ar Iechyd Corfforol
●  I gofrestru gyda Meddyg Teulu, ewch yn syth i’r feddygfa ac mi fyddant yn eich helpu
●  Os ydych am chwilio pa feddygfeydd sydd yn eich ardal chi, defnyddiwch y ddolen ganlynol http://www.wales.nhs.uk/ourservices/directory
●  Er mwyn chwilio am ddeintydd, defnyddiwch yr un ddolen a ddefnyddir wrth chwilio am Feddyg Teulu- http://www.wales.nhs.uk/ourservices/directory
●  Efallai y byddwch yn cael trafferth chwilio am ddeintydd GIG – gofynnwch i’ch Bwrdd Iechyd GIG lleol am help drwy ddefnyddio’r un ddolen
●  Defnyddiwch yr un ddolen http://www.wales.nhs.uk/ourservices/directory er mwyn chwilio am optegydd – cofiwch fod modd i chi gael prawf llygad yn rhad ac am ddim mewn rhai llefydd megis  Tesco
●  Mae adnoddau i roi’r gorau i ysmygu ar gael yma http://www.stopsmokingwales.com/home
●  Mae cyngor ar alcohol ar gael yma http://www.drinkwisewales.org.uk/ ac yma http://www.alcoholconcern.org.uk
●  Mae cyngor ar gyffuriau ar gael yma http://www.drugaidcymru.com/ ac yma http://drugscope.org.uk/
Meddygol a ffurfiau eraill o driniaeth
Cymdeithasol, diwylliannol ac ysbrydol
Rhianta a pherthnasau gofalu
Darllenwch farn Hafal ar ddyfodol iechyd a gofal cymdeithasol yng Nghymru
Prosiect UP4IT Hafal yn cymryd rhan mewn gem bêl-droed fel rhan o Ddiwrnod Iechyd Meddwl y Byd
Diwrnodau Aelodau llawn gweithgareddau yn dathlu cyraeddiadau Hafal
Cyfweliad #GweithreduNidGeiriau: Rosita Wilkins
“Menywod ar draws Cymru yn cael eu siomi”
© Hafal 2018| Website: Accent Creative | Google+
Rhif cwmni cofrestredig 4504443.